ქვემო ვაშლოვანი

ქვემო ვაშლოვანი — სოფელი საქართველოში, აჭარის ავტონომიური რესპუბლიკის ხულოს მუნიციპალიტეტში, ვაშლოვანის ადმინისტრაციულ ერთეულში.

მდებარეობს მდინარე აჭარისწყლის მარჯვენა მხარეს, ბათუმი–ახალციხის საავტომობილო გზაზე, ზღვის დონიდან 1300 მ-ზე, ხულოდან 6 კმ-ში. სოფელს 1948 წლამდე ეწოდებოდა ქვედა ალმე, შემდეგ — ოქტომბერი, პოსტსაბჭოთა პერიოდში — ქვემო ვაშლოვანი.

ქვემო ვაშლოვანში, ადგილ „ნახუცარში“ ნაპოვნია აჭარის ტერიტორიაზე ცნობილი ერთადერთი ქვის სარკოფაგი (X-XIV საუკუნეებს შორის), რომელიც 1938 წელს გიორგი ჩიტაიას ინიციატივით ბათუმში, აჭარის ხარიტონ ახვლედიანის სახელობის მუზეუმში გადაიტანეს.ჩიტაია გ., ქვის კუბო ქვემო-ალმედან, აკად. ნ. მარის სახ. ენის, ისტორიისა და მატერიალური კულტურის ინსტიტუტის მოამბე VIII, 1940. — გვ. 1–10. იქვე აღმოჩენილია XIII-XV საუკუნეების ნაეკლესიარის ნაშთი, დარბაზული ეკლესიის ასაგებად მოწყობილი ცოკოლი, დარღვეული სამარხები, კერამიკის ნატეხები, ცუდად დაცული ვერცხლის მონეტები.ქადამაძე კ., ვარშალომიძე ი., არქეოლოგიური გათხრები ქვემო ვაშლოვანში (ხულოს მუნიციპალიტეტი), «მუზეუმი და გლობალიზაცია» I, 2022. — გვ. 126–138.   

დემოგრაფია
2014 წლის აღწერის მონაცემებით სოფელში ცხოვრობს 1044 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  1205  596  609 2014   1044  509  535
ლიტერატურა

სქოლიო

კატეგორია:ხულოს მუნიციპალიტეტის სოფლები